
(Seadusandlik tavamenetlus: esimene lugemine)
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2025)0137),
–	võttes arvesse Euroopa Liidu toimimise lepingu artikli 294 lõiget 2, artikli 42 esimest lõiku ja artikli 43 lõiget 2, mille alusel komisjon esitas ettepaneku Euroopa Parlamendile (C10‑0058/2025),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse Euroopa Majandus- ja Sotsiaalkomitee 17. juuli 2025. aasta arvamust[footnoteRef:1], [1:  	ELT C, C/2025/5161, 28.10.2025, ELI: http://data.europa.eu/eli/C/2025/5161/oj.] 

–	võttes arvesse Regioonide Komitee 2. juuli 2025. aasta arvamust[footnoteRef:2], [2:  	ELT C, C/2025/4418, 29.8.2025, ELI: http://data.europa.eu/eli/C/2025/4418/oj.] 

–	võttes arvesse vastutava komisjoni poolt kodukorra artikli 75 lõike 4 alusel heaks kiidetud esialgset kokkulepet ja nõukogu esindaja poolt 16. detsembri 2025. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 60,
–	võttes arvesse põllumajanduse ja maaelu arengu komisjoni raportit (A10-0220/2025),
1.	võtab vastu allpool toodud esimese lugemise seisukoha;
2.	võtab teadmiseks käesolevale resolutsioonile lisatud komisjoni avalduse, mis avaldatakse Euroopa Liidu Teataja C-seerias;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.








P10_TC1-COD(2025)0071
Euroopa Parlamendi seisukoht, vastu võetud esimesel lugemisel 10. veebruaril 2026. aastal eesmärgiga võtta vastu Euroopa Parlamendi ja nõukogu määrus (EL) 2026/…, millega muudetakse määrusi (EL) nr 1308/2013, (EL) nr 251/2014 ja (EL) 2021/2115 teatavate turureeglite ja valdkondlike toetusmeetmete kohta veinisektoris ja aromatiseeritud veinitoodete puhul ning määrust (EL) 2024/1143 piiritusjookide teatavate märgistamisreeglite kohta
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2026/471 lõplikule kujule).

SEADUSANDLIKU RESOLUTSIOONI LISA

Komisjoni avaldus seoses Euroopa Parlamendi ja nõukogu 24. veebruari 2026. aasta määruse (EL) 2026/471[footnoteRef:3] vastuvõtmisega, millega muudetakse määrusi (EL) nr 1308/2013, (EL) nr 251/2014 ja (EL) 2021/2115 teatavate turureeglite ja valdkondlike toetusmeetmete kohta veinisektoris ja aromatiseeritud veinitoodete puhul ning määrust (EL) 2024/1143 piiritusjookide teatavate märgistamisreeglite kohta [3: 	ELT, 2026/471, 26.2.2026, ELI: http://data.europa.eu/eli/reg/2026/471/oj.] 

Komisjon teeb kõik endast oleneva, et esitada 2026. aastal asjaomasele eksperdirühmale või komiteele:
1. rakendusakti eelnõu, millega muudetakse määrust (EL) 2018/274 seoses võimalusega pikendada kõnealuse määruse artiklis 9 sätestatud taasistutuslubade andmise lihtsustatud menetluse kohaldamist.
1. komisjoni delegeeritud määruse (EL) 2019/33 muudatusettepaneku eelnõu, et määrata kindlaks liidu süsteem viinamarjasaaduste pakendil või märgistusel oleva teabe esitamiseks elektrooniliste vahendite abil kooskõlas määruse (EL) nr 1308/2013 artikli 119 lõigetega 4 ja 5;
1. komisjoni delegeeritud määruse (EL) 2019/934 muudatusettepaneku eelnõu, et lisada mõiste „kupaaž“ (segamine) määratlusse võimalus segada alkoholitustatud või osaliselt alkoholitustatud veine vaiksete veinidega, et toota osaliselt alkoholitustatud veine;
4)	delegeeritud õigusakti eelnõu, milles sätestatakse mahajäetud viinamarjaistanduste väljajuurimise tingimused, millele on osutatud määruse (EL) nr 1308/2013 uue artikli 62 lõikes 6.

